陳令舉妙奴詩
作者：秦觀
朝代：宋

paragraphs: 西湖水滑多嬌嬙，妙奴十二正芬芳。
肌膚晳白髮脚長，含語未發先有香。
溪上夜燕侍簪裳，皎如華月墮滄浪。
音聲入雲能斷腸，不許北客辭酒漿。
主人藹藹邦之良，少年射策謁未央。
俊詞偉氣森開張，玉杓貫斗生怒芒。
天欲文采老更昌，故使斂翮窺群翔。
五十僅補尚書郎，浩歌騎牛倚倡佯。
東風戲雨花草狂，二溪泱泱青黛光。
妙奴勿倦侑羽觴，主人正欲游醉鄉。